Id-Deċiżjoni tal-Kummissjoni
tat-18 ta’ Diċembru 2003
li fasslet l-arranġamenti ta’ provi u testijiet komparattivi tal-Komunità fuq żrieragħ u materjal propagat ta’ ċerti pjanti ta’ speċi agrikolturali u veġitali u dwieli taħt id-Direttivi tal-Kunsill 66/401/KEE, 66/402/KEE, 68/193/KEE, 92/33/KEE, 2002/54/KE, 2002/55/KE, 2002/56/KE u 2002/57/KE għas-snin 2004 u 2005
(notifikata bid-dokument numru K(2003) 4836)
(Test b’rilevanza għall-ŻEE)
(2004/11/KE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunitajiet Ewropej,
Wara li kunsidrat id-Direttiva tal-Kunsill 66/401/KEE ta’ l-14 ta’ Ġunju 1966 dwar il-bejgħ taż-żerriegħa tal-pjanti għall-għalf [1], u b’mod partikolari l-Artikolu 20(3), (4) u (5) tiegħu,
Wara li kunsidrat id-Direttiva tal-Kunsill 66/402/KEE ta’ l-14 ta’ Ġunju 1966 dwar il-bejgħ taż-żerriegħa taċ-ċereali [2], u b’mod partikolari l-Artikolu 20(3), (4) u (5) tiegħu,
Wara li kunsidrat id-Direttiva tal-Kunsill 68/193/KEE ta’ l-4 ta’ April 1968 dwar il-bejgħ tal-materjal għall-propagazzjoni veġitali tad-dwieli [3], u b’mod partikolari l-Artikolu 16(3), (4) u (5) tiegħu,
Wara li kunsidrat id-Direttiva tal-Kunsill 92/33/KEE tat-28 ta’ April 1992 dwar il-bejgħ ta’ materjal propagat veġitali u materjal ta’ taħwil, barra ż-żerriegħa [4], u b’mod partikolari l-Artikolu 20(4), (5) u (6) tiegħu,
Wara li kunsidrat id-Direttiva tal-Kunsill 2002/54/KE tat-13 ta’ Ġunju 2002 dwar il-bejgħ taż-żerriegħa tal-pitrava [5], u b’mod partikolari l-Artikolu 26(3), (4) u (5) tiegħu,
Wara li kunsidrat id-Direttiva tal-Kunsill 2002/55/KE tat-13 ta’ Ġunju 2002 dwar il-bejgħ taż-żerriegħa tal-ħaxix [6], u b’mod partikolari l-Artikolu 43(3), (4) u (5) tiegħu,
Wara li kunsidrat id-Direttiva tal-Kunsill 2002/56/KE tat-13 ta’ Ġunju 2002 dwar il-bejgħ taż-żerriegħa tal-patata [7], u b’mod partikolari l-Artikolu 20(3), (4) u (5) tiegħu,
Wara li kunsidrat id-Direttiva tal-Kunsill 2002/57/KE tat-13 ta’ Ġunju 2002 dwar il-bejgħ taż-żerriegħa taż-żejt u pjanti tal-fibra [8], u b’mod partikolari l-Artikolu 23(3), (4) u (5) tiegħu,
Billi:
(1) Id-Direttivi 66/401/KEE, 66/402/KEE, 68/193/KEE, 92/33/KEE, 2002/54/KE, 2002/55/KE, 2002/56/KE u 2002/57/KE jipprovdu għall-arranġamenti neċessarji li jridu jsiru mill-Kommissjoni għall-provi u testijiet komparattivi tal-Komunità fuq żrieragħ u materjal propagat.
(2) Sejħa għall-proġettazzjonijiet (2003/C 159/08) [9] kienet ippubblikata għat-twettiq tal-provi u tat-testijiet msemmija iżjed ‘il fuq.
(3) Il-proposti ġew estimati skond l-għażla u l-kriterji mogħtija mfassla fis-sejħa għall-proġettazzjoni. -proġettazzjoni, il-korpi responsabbli għat-twettiq tat-testijiet u l-ispejjeż eliġġibli kif ukoll il-kontribuzzjoni finanzjarja massima tal-Komunità li tikkorrispondi ma’ 80 % ta’ l-ispejjeż eliġibbli għandhom jiġu stabbiliti.
(4) Il-provi u t-testijiet komparattivi tal-Komunità għandhom jitwettqu fis-snin 2004 u 2005 għall-żrieragħ u materjal propagat maħsud fl-2003, u d-dettaliji ta’ dawn il-provi u testijiet, l-ispejjeż eliġibli kif ukoll il-kontribuzzjoni finanzjarja massima tal-Komunità għandhom ukoll jitfasslu kull sena bi ftehim iffirmat minn uffiċjal awtorizzat tal-Kummissjoni u l-korp responsabbli għat-twettiq tal-provi.
(5) Għall-provi u testijiet komparattivi tal-Komunità li jdumu iżjed minn sena, il-partijiet tal-provi u testijiet li jsiru wara l-ewwel sena għandhom ikunu awtorizzati mill-Kummissjoni mingħajr aktar referenża lill-Kumitat Mwaqqaf taż-Żrieragħ u Materjal Propagat għall-Agrikoltura, Ortikoltura u Forestar, basta l-approprjazzjonijiet neċessarji huma disponibbli.
(6) Rappreżentatività adekwata tal-kampjuni nklużi fil-provi u t-testijiet għandha tkunu assikurata, għall-inqas għal ċertu pjanti magħżulin.
(7) L-Istati Membri għandhom jippartiċipaw fil-provi u fit-testijiet komparattivi tal-Komunità, almenu għaż-żrieragħ tal-pjanti kkonċernati li jiġu minssla jew mqiegħdha fis-suq tat-territorju tagħhom, sabiex ikun assikurat li konkluzzjonijiet xierqa ikunu jistgħu jinħolqu minnhom.
(8) Il-miżuri li hemm provduti f’din id-Deċiżjoni huma b’mod konformi ma’ l-opinjoni tal-Kumitat Mwaqqaf fuq iż-Żrieragħ u l-Materjal Propagat għall-Agrikultura, Ortikultura u Forestar,
ADOTTAT DIN ID-DEĊIŻJONI:
Artikolu 1
Il-provi u t-testijiet komparattivi tal-Komunità għandhom jitwettqu fis-snin 2004 u 2005 fuq żrieragħ u materjal propagat tal-pjanti mniżżla fl-Anness.
L-ispejjeż eliġibbli kif ukoll il-kontribuzzjoni finanzjarja massima tal-Komunità għall-provi u għat-testijiet ta’ l-2004 għandhom ikunu imfassla fl-Anness.
Id-dettalji tal-provi u t-testijiet huma mfassla fl-Anness.
Artikolu 2
Sakemm il-propagazzjoni u l-materjal tat-taħwil tal-pjanti mniżżla fl-Anness huma normalment mnissla jew mqiegħdha fis-suq tat-territorju tagħhom, l-Istati Membri għandhom jieħdu kampjuni ta’ dan il-materjal u jqegħduh għad-dispożizzjoni tal-Kummissjoni.
Artikolu 3
Jekk il-finanzi jippermettu, il-Kummissjoni tista’ tiddeċiedi li tkompli l-provi u t-testijiet imfassla fl-Anness fl-2005.
Il-kontribuzzjoni finanzjarja massima tal-Komunità li tikkorrispondi ma’ 80 % ta’ l-ispejjeż eliġibbli ta’ prova jew test tkompla fuq dan il-bażi ma jistax jaqbeż l-ammont speċifikat fl-Anness.
Artikolu 4
Din id-Deċiżjoni hija indirizzata lill-Istati Membri.
Magħmulha fi Brussel, fit-18 ta’ Diċembru 2003.